Babelscape/SREDFM huggingface dataset:
Can I Sit Next to You, Girl

To Can I Sit Next to You, Girl είναι ένα τραγούδι του rock συγκροτήματος AC/DC, το οποίο ήταν και το πρώτο single που κυκλοφορήσαν, στις 22 Ιουλίου του 1974. Δύο μήνες αργότερα έφτασε στο νούμερο 50 των Aria charts και μετά εξαφανίστηκε. Η εν λόγω εκτέλεση έχει στα φωνητικά τον Ντέιβ Έβανς και στα ντραμς τον Κόλιν Μπέργκες. Το κομμάτι γράφτηκε από τα αδέλφια Μάλκολμ Γιανγκ και Άνγκους Γιανγκ, ενώ στην παραγωγή και στο μπάσο συμμετείχε ο μεγάλος αδελφός τους Τζορτζ Γιανγκ. Ουσιαστικά, ο πρώτος μπασίστας του σχήματος ήταν Λάρι Βαν Κριντ, αλλά τα μέρη του τα ηχογράφησε ο Τζορτζ. 

Το 1975, όταν αντικαταστάθηκε ο Έβανς από τον Μπον Σκοτ το κομμάτι γράφτηκε και ηχογραφήθηκε ξανά και κυκλοφόρησε στο άλμπουμ, που κυκλοφόρησε μόνο στην Αυστραλία, "T.N.T.", τον Δεκέμβριο του 1975. Τον Μάιο του 1976 συμπεριλήφθηκε στη διεθνή έκδοση του High Voltage. Στη συγκεκριμένη έκδοση το κώμα έφυγε και τιτλοφορήθηκε ως Can I Sit Next To You Girl.
Κεντρική Διεύθυνση Χίντι

Η Κεντρική Διεύθυνση Χίντι (χίντι: केन्द्रीय हिन्दी निदेशालय, Kendrīya Hindī Nideśālay), σύμφωνα με το Υπουργείο Ανάπτυξης Ανθρώπινου δυναμικού της Ινδίας, ευθύνεται για την προώθηση των Σύγχρονων Πρότυπων Χίντι. Ρυθμίζει επίσης τη χρήση του αλφαβήτου Ντεβαναγκάρι και την ορθογραφία των Χίντι στην Ινδία. Σύμφωνα με τις οδηγίες του Άρθρου 351 του Συντάγματος της Ινδίας, η Κεντρική Διεύθυνση Χίντι ιδρύθηκε στις 1 Μαρτίου 1960. Υπάρχουν τέσσερα περιφερειακά γραφεία που βρίσκονται στο Τσενάι, το Χαϊντεραμπάντ, το Γκουουαχάτι και τη Καλκούτα. Εδρεύει στο Νέο Δελχί, την πρωτεύουσα της χώρας.
ING Groep

Ο όμιλος ING (Ολλανδικά: ING Groep) είναι μια ολλανδική πολυεθνική εταιρεία τραπεζικών και χρηματοπιστωτικών υπηρεσιών με έδρα το Άμστερνταμ. Οι κύριες δραστηριότητές της είναι η λιανική τραπεζική, η απευθείας τραπεζική, η εμπορική τραπεζική, η επενδυτική τραπεζική, η διαχείριση περιουσιακών στοιχείων και οι ασφαλιστικές υπηρεσίες. Η ING είναι συντομογραφία για τo "Internationale Nederlanden Groep" (Ελληνικά: Διεθνής Ολλανδικός Όμιλος).
Το πορτοκαλί λιοντάρι στο λογότυπο της ING αντιπροωπεύει τις ολλανδικές καταβολές του Ομίλου υπό το House of Orange-Nassau. Η ING είναι το ολλανδικό μέλος του Ομίλου Inter-Alpha Banks, μια συνεταιριστική κοινοπραξία 11 μεγάλων ευρωπαϊκών τραπεζών. Η ING Bank συμπεριλήφθηκε σε κατάλογο παγκόσμιων συστημικά σημαντικών τραπεζών το 2012.
Σύμφωνα με το Fortune Global 500 το 2012, η ​​ING ήταν η μεγαλύτερη τράπεζα με χρηματοπιστωτικές υπηρεσίες και ο μεγαλύτερος ασφαλιστικός όμιλος στον κόσμο με έσοδα με ακαθάριστες εισπράξεις άνω των 150 δισεκατομμυρίων δολαρίων ετησίως. Συνολικά, ήταν η 18η μεγαλύτερη εταιρεία με έσοδα. Από το 2013, η ING εξυπηρέτησε πάνω από 48 εκατομμύρια ιδιώτες και θεσμικούς πελάτες σε περισσότερες από 40 χώρες, με παγκόσμιο εργατικό δυναμικό άνω των 75.000. Η εταιρεία αποτελεί συστατικό στοιχείο του δείκτη μετοχών της Euro Stoxx 50. Η ING έκανε την εμφάνισή της στην Ελλάδα το 1982 αλλά αποχώρησε το 2015 μια πράξη που ήταν στα πλαίσια του σχεδίου αναδιάρθρωσης από το 2009 εν ονόματι «επιστροφή στις ρίζες. Η ING Ελλάδος αντικαταστάθηκε από την NN Hellas.
Λουντέκα της Μερκίας

Ο Λουντέκα της Μερκίας, βασιλιάς της Μερκίας ("Ludeca", 826 - 827) διαδέχτηκε τον Μπέορνγουλφ της Μερκίας ο οποίος έπεσε σε μάχη εναντίον των Ανατολικών Άγγλων αλλά σκοτώθηκε και ο ίδιος σε μάχη όταν προσπάθησε να τους υποτάξει την επόμενη χρονιά.
Το Αγγλοσαξωνικό χρονικό αναφέρει ότι "ο Λουντέκα έπεσε στην μάχη μαζί με πέντε κόμητες οι οποίοι πολέμησαν πιστά μαζί του", ο Φλωρέντιος του Γούστερ γράφει αναλυτικά για την συγκεκριμένη ιστορία : 

"Ο Λουντέκα βασιλιάς της Μερκίας, συγκέντρωσε τις δυνάμεις του και οδήγησε τον στρατό του στο βασίλειο των Ανατολικών Άγγλων για να πάρει εκδίκηση για την συντριβή και τον φόνο του προκατόχου του Μπέορνγουλφ. Σε μια σκληρή μάχη ανάμεσα στους γηγενείς και τον βασιλιά τους έπεσε μαζί με τους πέντε πιο πιστούς του κόμητες και το μεγαλύτερο τμήμα του στρατού του, όσοι διασώθηκαν δραπέτευσαν και ο Ουίγκλαφ της Μερκίας τον διαδέχθηκε στο διαλυμένο βασίλειο του". 

Πριν την περίοδο της βασιλείας του αναφέρεται σε δυο διατάγματα του βασιλείου της Μερκίας ως κόμης του Μπέορνγουλφ (824). Στο Μουσείο Φιτζγουίλιαμ που βρίσκεται στο Πανεπιστήμιο του Κέιμπριτζ υπάρχει ένα μικρό ασημένιο νόμισμα που κόπηκε στο Ίπσουιτς την περίοδο της βασιλείας του Λουντέκα. Ένα νόμισμα που ανακαλύφτηκε πρόσφατα (2016) επιβεβαιώνει την κυριαρχία του Λουντέκα στο Λονδίνο, πριν βρεθεί το νόμισμα αυτό όλοι πίστευαν ότι είχε αλώσει το Ουέσσεξ την πόλη στην ""μάχη του Ελλαντάν¨" (825).
Κέολγουλφ Α΄ της Μερκίας

Ο Κέολγουλφ Α΄ της Μερκίας, βασιλιάς της Μερκίας, της Ανατολικής Αγγλίας και του Κεντ ("Ceolwulf I", 821 - 823) ήταν γιος του Κάθμπερτ της Μερκίας και αδελφός και διάδοχος του Κοένγουλφ της Μερκίας, ανατράπηκε από τον Μπέορνγουλφ της Μερκίας. Ο Γουλιέλμος του Μαλμέσμπουρι αναφέρει : "μετά τον Κοένγουλφ το βασίλειο της Μερκίας σημείωσε παρακμή, δεν παρήγαγε τίποτα άξιο ιστορικής μνήμης". Ο Γουλιέλμος ξέχασε παρ'όλα αυτά να αναφέρει την καταστροφή του φρουρίου του Ντεγκανουί από τους Σάξονες το 822 και την κατάληψη του Ουαλικού βασιλείου στην συνέχεια από τους Σάξονες. Ένα διάταγμα αργότερα ττο οποίο απεικονίζει την κατάσταση η οποία επικρατούσε κατά την διάρκεια της βασιλείας του Κέολγουλφ αναφέρει : "Μετά τον θάνατο του Κοένγουλφ, βασιλιά της Μερκίας πολλές διαμάχες ξέσπασαν ανάμεσα στους ευγενείς, τους επισκόπους και τους ευγενείς γύρω από τα κρατικά θέματα". Λίγες μέρες μετά τις 26 Μαίου 823 την ημέρα στην οποία παραχώρηας δωρεές γης στον αρχιεπίσκοπο Γούλφρεντ με αντάλλαγμα χρυσά και ασημένια σκεύη ο Κέολγουλφ ανατράπηκε και αντικαταστάθηκε από τον Μπέορνγουλφ.
Ο Κέολγουλφ βασίλευσε απ'ευθείας στο Κεντ, σε δυο διατάγματα αναφέρεται ως "βασιλιάς της Μερκίας και όλων των ανδρών του Κεντ", ο Μπέορνγουλφ τοποθέτησε έναν ευγενή τον Μπάλντρεντ στον θρόνο του Κεντ. 
Ο Κέολγουλφ Α΄ ήταν ο πατέρας της μετέπειτα βασίλισσας Έλφλιντ της Μερκίας.
Α.Σ. Ελπίς Σκουτάρεως

Ο Α.Σ. Ελπίς Σκουτάρεως 2019 είναι αθλητικό σωματείο στο Σκούταρι του νομού Σερρών στην Ελλάδα. Χρώματα του συλλόγου είναι το πράσινο και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Γήπεδο Σκουτάρεως.
Παλαιοχριστιανική Βασιλική Ξηροκρήνης

Η Παλαιοχριστιανική Βασιλική Ξηροκρήνης αποτελεί ναό του 5ου ή αρχών 6ου αιώνα μ.Χ., κατάλοιπα του οποίου εντοπίσθηκαν στη σημερινή συνοικία της Ξηροκρήνη (Θεσσαλονίκης) του Δήμου Θεσσαλονίκης.

Οι αγίες [[Αγάπη, Χιονία και Ειρήνη]] από τη [[Θεσσαλονίκη]], μαθήτριες της [[Αγία Αναστασία η Φαρμακολύτρια|αγίας Αναστασίας της Φαρμακολυτρίας]] που μαρτύρησαν στην περιοχή της [[Ξηροκρήνη (Θεσσαλονίκης)|Ξηροκρήνης]]. Μικρογραφία απο το Μηνολόγιο του Βασιλείου B'.

Στα Ρωμαϊκά χρόνια, στα όρια της περιοχής της σημερινής Ξηροκρήνης, πάνω από τη σύγχρονη πλατεία Δημοκρατίας (όπου και η «Χρυσή Πύλη» τότε), τοποθετείται το μαρτύριο του Αγίου Νέστορα, μαθητή του Αγίου Δημητρίου. Έτσι οι ναοί της πρωτοχριστιανικής και Βυζαντινής περιόδου που βρέθηκαν, συνδέονται με το μαρτύριο και τη μνήμη του αγίου Νέστορα ή των τριών αδελφών μαρτύρων Αγάπης, Ειρήνης και Χιονίας που επίσης μαρτύρησαν στην περιοχή. 

Ο Ναός εντοπίσθηκε κατά την ανέγερση κτιρίου στην οδό Μαργαροπούλου 20, πίσω από τον Ν.Σιδηροδρομικό Σταθμό και αποτελείται από τρία κλίτη. Τμήματα της βασιλικής είναι ορατά στο πάρκο της οδού Ρεγκούκου. Στην κόγχη του ναού την εποχή της ανέγερσής του κατασκευάσθηκε ημικυκλικό σύνθρονο και κάτω από αυτό υπόγειος διάδρομος (κυκλιο-κρύπτη). Στη δεύτερη οικοδομική φάση του ναού επεκτάθηκε το βόρειο κλίτος. Το ιερό βήμα του ναού είναι προσανατολισμένο στη χειμερινή ανατολή όπως πολλοί ναοί της Θεσσαλονίκης. 

Οι έτεροι δύο ναοί που έχουν βρεθεί στην περιοχή είναι ο αυτός του πρώτου μισού του 5ου αιώνα μ.Χ. στη συμβολή των οδών Λαγκαδά και Αγίου Δημητρίου και ο παλαιοχριστιανικός ναός που ανακαλύφθηκε κατά τις εργασίες κατασκευής του μετρό στην πλατεία Δημοκρατίας. Ο τελευταίος βρίσκεται στις παρυφές του Δυτικού αρχαίου νεκροταφείου λίγο έξω από την πλατεία Δημοκρατίας κτισμένος μάλιστα πάνω σε ένα συγκρότημα αποθηκών της ύστερης αρχαιότητας, καταδεικνύοντας και τον εμπορικό χαρακτήρα του τόπου. Συνολικά στη Θεσσαλονίκη -εκτός των τειχών - έχουν βρεθεί πέντε παλαιοχριστιανικοί ναοί με τους τρεις προαναφερθέντες να βρίσκονται στην παραπάνω περιοχή.

Στην ίδα περιοχή σώζεται και η Βυζαντινή κρήνη της Ξηροκρήνης, επί της οδού Διδασκαλίσσης Βασιλικής Παπαθανασίου 42.

Δυτικά του λιμανιού του Μ.Κωνσταντίνου, στη σημερινή περιοχή που καλύπτεται από τις συνοικίες "Ξηροκρήνη", "Παλαιός Σταθμός" και "Μπεχτσινάρι", έλαβε χώρα το μαρτύριο δια πνιγμού στη θάλασσα των Θεσσαλονικέων Θεοδούλου του αναγνώστου και Αγαθόποδος του διακόνου, επί Καίσαρα Μαξιμιανού Γαλερίου (285-305 μ.Χ.) και ηγεμόνα της πόλης Φαυστίνου. Κατά το συναξάριό τους, τα δεσμά των μαρτύρων λύθηκαν και τα κύματα έφεραν τα σκηνώματα των δύο αγίων στην ακτή, όπου ευλαβείς χριστιανοί τα ενταφίασαν με τιμή. Εκεί πιθανώς να βρισκόταν και ο γνωστός από τις πηγές ναός των αγίων, που δεν έχει ταυτιστεί ακόμα.
Ουίγκλαφ της Μερκίας

Ο Ουίγκλαφ της Μερκίας ("Wiglaf", πέθανε το 839) ήταν βασιλιάς της Μερκίας (827 - 829) και (830 - 839). Το γενεαλογικό του δέντρο ήταν άγνωστο αφού την δεκαετία του 820 παρατηρήθηκε σύγκρουση για την διαδοχή στον θρόνο της Μερκίας από διάφορους βασιλείς με άγνωστα γενεαλογικά δέντρα. Ο εγγονός του Ουίσταν καταγράφεται σαν απόγονος του ισχυρότατου βασιλιά του 7ου αιώνα Πέντα της Μερκίας κάτι που παραπέμπει πιθανότατα την καταγωγή του ίδιου του Ουίγκλαφ από τον Πέντα. Ο Ουίγκλαφ διαδέχτηκε στον θρόνο τον Λουντέκα της Μερκίας ο οποίος σκοτώθηκε σε εκστρατεία εναντίον των Ανατολικών Άγγλων. Ο Εγβέρτος του Ουέσσεξ εκδίωξε από τον θρόνο του Ουέσσεξ τον Ουίγκλαφ της Μερκίας (829) και κυβέρνησε ο ίδιος το βασίλειο της Μερκίας για έναν χρόνο μέχρι την επαναφορά του Ουίγκλαφ στον θρόνο τον επόμενο χρόνο (830) πιθανότατα ως υποτελής του Εγβέρτου. Η Μερκία δεν ανέκτησε ποτέ τα νοτιοδυτικά βασίλεια αλλά το Μπέρκσαϊρ όσο και το Έσσεξ επανήλθαν υπό τον δικό της έλεγχο. Οι τύχες τόσο της Μερκίας και του Ουέσσεξ ήταν σε άμεση σχέση με την δυναστεία των Καρολιδών η οποία είχε συμβολή στην άνοδο του Εγβέρτου στον θρόνο του Ουέσσεξ και την επαναφορά του Ουίγκλαφ στον θρόνο της Μερκίας μετά την έκπτωση του (830). Ο Ουίγκλαφ κατάφερε να κερδίσει ξανά την ανεξαρτησία της Μερκίας αλλά προσωρινά αφού τον επόμενο αιώνα το βασίλειο διαλύθηκε και διανεμήθηκε ανάμεσα στο Ουέσσεξ και στους Βίκινγκ. Τον Ουίγκλαφ διαδέχτηκε (839) ο Μπέορθγουλφ της Μερκίας αν και κάποια ανεπιβεβαίωτη παράδοση αναφέρει ότι βασίλευσε για μικρό χρονικό διάστημα ο γιος του Ουίγκμουντ. Ο Ουίγκλαφ τάφηκε στο Ρέπτον κοντά στο Ντέρμπι.
Κογ Βασίλ

Ο Κογ Βασίλ, ή Βασίλ ο Ληστής (αποβιώσας στις 12 Οκτωβρίου 1112), ήταν Αρμένιος ηγεμόνας του Ραμπάν και του Καϊσούν κατά την διάρκεια της περιόδου της Α΄ Σταυροφορίας. Κατά τις αρχές του 12ου αιώνα, ήταν ο πλέον σημαντικός Αρμένιος ηγεμόνας ο οποίος υπαγόταν πνευματικά στην Αρμενική Αποστολική Εκκλησία.
Στεπάν Μνατσακανιάν

Ο Στεπάν Μνατσακανιάν (, 1917-1994) ήταν Σοβιετικός Αρμένιος αρχιτέκτονας. Προέδρευσε του Τμήματος Αρχιτεκτονικής του Ινστιτούτου Τεχνών της Αρμενικής Ακαδημίας Επιστημών μεταξύ του 1983 και του 1988.
Πατρίτσια Ταραμπίνι

H Πατρίτσια Ταραμπίνι ("αγγλικά : Patricia Tarabini"), γεννημένη στις 6 Αυγούστου 1968, είναι πρώην Αργεντινή πρωταθλήτρια της αντισφαίρισης.

Η Ταραμπίνι εκπροσώπησε τη χώρα της και κέρδισε το χάλκινο μετάλλιο στους Ολυμπιακούς αγώνες της Αθήνας το 2004 με συμπαίκτρια την Πάολα Σουάρες. Είναι η νικήτρια του μικτού στο Γαλλικό όπεν το 1996 με συμπαίκτη τον Χαβιέ Φράνα.

Στις 9 Μαΐου 1988 έφτασε στην κορυφαία κατάταξή της στο απλό, Νο 29 στον κόσμο, η υψηλότερη κατάταξη της στο διπλό ήταν Νο 12 στις 17 Αυγούστου 1998, σαν νεανίδα το 1985 ήταν Νο1 στον κόσμο στο διπλό και Νο 3 στο απλό. Η Ταραμπίνι έγινε επαγγελματίας το 1986 και κέρδισε συνολικά 15 τίτλους διπλού στην καριέρα της. 

Στο Φεντ καπ έχει αγωνιστεί από το 1989 έως το 2004 σε 9 διοργανώσεις με ρεκόρ 15 νίκες και 7 ήττες.
Έλφγουιν

Η Έλφγουιν, βασίλισσα της Μερκίας ("Ælfwynn", 918) ήταν κόρη και μοναδικό παιδί του Έθελρεντ, λόρδου της Μερκίας και της Έθελφλιντ, διαδέχθηκε την μητέρα της που πέθανε στις 12 Ιουνίου 918 και έγινε βασίλισσα της Μερκίας για λίγους μήνες. Το Αγγλοσαξωνικό χρονικό αναφέρει ότι ""στερήθηκε από όλους τους βασιλικούς τίτλους και οδηγήθηκε στο Ουέσσεξ τρεις βδομάδες πριν από τα Χριστούγεννα"." 
Οι γονείς της παντρεύτηκαν την περίοδο 882 - 887, σύμφωνα με τον Γουλιέλμο του Μαλμέσμπουρι η Έλφγουιν γεννήθηκε λίγο μετά τον γάμο των γονέων της δηλαδή γύρω στο 888, η γέννα της ήταν τόσο δύσκολη που η μητέρα της αποφάσισε να διακόψει τις σεξουαλικές σχέσεις με τον σύζυγο της και να μην κάνει άλλο παιδί. Την επόμενη δεκαετία μετά την γέννηση της ο πατέρας της συμμετείχε σε όλες τις εκστρατείες στο πλευρό του πεθερού του Αλφρέδου του Μέγα και στην συνέχεια του κουνιάδου του Εδουάρδου του πρεσβύτερου, από το 902 μια σοβαρή ασθένεια τον ανάγκασε να αποσυρθεί και η μητέρα της παρέμεινε η μοναδική κυβερνήτης της Μερκίας. Ο θείος της Εδουάρδος έστειλε τον μεγαλύτερο γιο του και ξάδελφο της Έθελσταν της Αγγλίας να εκπαιδευτεί στην Μερκία στην αυλή των γονέων της, ο Έθελσταν σύμφωνα με τον Γουλιέλμο του Μαλμέσμπουρι δέχτηκε το ψηλότερο επίπεδο εκπαίδευσης στην αυλή της Μερκίας δίπλα από την Έλφγουιν.
Η Έλφγουιν αναφέρεται για πρώτη φορά σε ένα διάταγμα (904) που καταγράφει την μίσθωση γης από τους γονείς της για λογαριασμό των ιδίων και της κόρης τους από τον επίσκοπο Βάερφεθ και τους μοναχούς και κληρικούς του καθεδρικού ναού του Γούστερ. Η Έλφγουιν δεν δίνει μαρτυρία σε αυτό το διάταγμα αλλά δίνει μαρτυρία σε ένα άλλο διάταγμα που εκδόθηκε γύρω στο 915 και αφορούσε εδάφη γύρω από το Φάρνμπορο. Είναι επιπλέον πολύ πιθανό να δίνει μαρτυρία σε κάποιο άλλο διάταγμα που εκδόθηκε γύρω στο 903 και αφορούσε εδάφη γύρω από το Μπάκιγχαμ.
Δόξα Νέου Σιδηροχωρίου

Η Δόξα Νέου Σιδηροχωρίου είναι αθλητικό σωματείο στο Νέο Σιδηροχώρι του νομού Ροδόπης στην Ελλάδα. Χρώματα του συλλόγου είναι το μαύρο και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Νέου Σιδηροχωρίου «Ιωάννης Στράντζαλης», αν και προσωρινή έδρα της ομάδας είναι το Δημοτικό Στάδιο Κομοτηνής.
Σιρντάν

thumb|right|280px|Ένα μπώλ με σιρντάν
thumb|280px|Σερβιρισμένο σιρντάν
Το Σιρντάν ή Ντολμάς Σιρντάν είναι παραδοσιακή και δημοφιλής τοπική συνταγή από τα Άδανα της Τουρκίας. Παρασκευάζεται από τη χοληδόχο κύστη ενός προβάτου στην οποία αφού καθαριστεί καλά και βραστεί λίγο για να μαλακώσει, προστίθεται γέμιση από καυτερό ρύζι, ντοματοπελτέ, λάδι και μπαχαρικά και στη συνέχεια ψήνεται. Θεωρείται ξεχωριστό έδεσμα, αφού κάθε πρόβατο έχει μόνο μία χοληδόχο κύστη, η οποία δεν είναι ιδιαίτερα μεγάλη.
Μαρία Φλορένσια Λαμπάτ

H Μαρία Φλορένσια Λαμπάτ ("αγγλικά : María Florencia Labat"), γεννημένη στις στις 12 Ιουνίου 1971, είναι πρώην Αργεντινή πρωταθλήτρια της αντισφαίρισης. 

Συμμετείχε στο WTA Tour πρώτη φορά το 1988 και αποχώρησε το 2000. Στις 12 Σεπτεμβρίου 1994, η Φλωρενσία έφτασε στο Νο 26 στον κόσμο. Κατέκτησε το χρυσό μετάλλιο στο απλό στους Παναμερικανικούς αγώνες του 1995. Στο απλό σε τουρνουά γκραντ σλαμ μεγαλύτερη επιτυχία της ήταν το 1994 στους 16 του Γουίμπλεντον και στο Αμερικανικό όπεν το 1997. Στα διπλά ήταν στα προημιτελικά του Αυστραλιανού όπεν το 1997.

Η Μαρία Φλορένσια Λαμπάτ εκπροσώπησε τη χώρα της στους Ολυμπιακούς αγώνες της Βαρκελώνης το 1992 όπου αποκλείστηκε στον Α΄γύρο στο απλό. Στους Ολυμπιακούς αγώνες της Ατλάντας το 1996 στο απλό αποκλείστηκε στο Β΄γύρο και στους Ολυμπιακούς αγώνες της Σεούλ το 2000 επίσης στο απλό αποκλείστηκε στον Α΄γύρο. 

Στο Φεντ καπ έχει συμμετάσχει με την Αργεντινή από το 1989 έως το 2000 σε 11 διοργανώσεις με ρεκόρ 24 νίκες και 17 ήττες.
Γκαρτσιστάν

Το Γκαρτσιστάν, επίσης γνωστό ως Γκαρτζιστάν ήταν μια μεσαιωνική περιοχή στη βόρεια όχθη του ποταμού Μουργκάμπ, που βρίσκεται ανατολικά της Χεράτ και βόρεια του ποταμού Χάρι. Το Γκαρχιστάν είναι το παλιό και ιστορικό όνομα του Χαζαρατζάτ του Αφγανιστάν.
Λουδοβίκος Ιωσήφ της Γαλλίας, δούκας της Βουργουνδίας

Ο Λουδοβίκος Ιωσήφ της Γαλλίας, δούκας της Βουργουνδίας (13 Σεπτεμβρίου 1751 - 22 Μαρτίου 1761), ήταν Γάλλος πρίγκιπας της δυναστείας των Βουρβόνων. Αν και ήταν ο πρωτότοκος γιος, πέθανε από εξωπνευμονική φυματίωση.
Badland 2

Το Badland 2 (στυλιζαρισμένο: BADLAND 2) είναι ένα βιντεοπαιχνίδι για κινητά που αναπτύχθηκε από την Frogmind Games και κυκλοφόρησε στις πλατφόρμες iOS και Android. Το παιχνίδι κυκλοφόρησε στις 17 Δεκεμβρίου 2015 στο iOS και στις 8 Σεπτεμβρίου 2016 στο Android. Είναι η συνέχεια του Badland.
Ντούα Λίπα

Η Ντούα Λίπα (αλβανικά: "Dua Lipa," 22 Αυγούστου 1995) είναι Βρετανίδα τραγουδίστρια, στιχουργός και πρώην μοντέλο με καταγωγή από το Κοσσυφοπέδιο, η οποία τα τελευταία χρόνια έχει αποκτήσει παγκόσμια αναγνώριση με διακρίσεις σε διάφορες χώρες. Στις επιτυχίες της περιλαμβάνονται τραγούδια όπως το "Be the One", "One Kiss" (σε συνεργασία με τον Κάλβιν Χάρις), "New Rules", "IDGAF" , "Don't Start ." "Now" κ.ά., ενώ το πρώτο της προσωπικό άλμπουμ ("Dua Lipa") που κυκλοφόρησε το 2017, έγινε πλατινένιο στο Ηνωμένο Βασίλειο. Στην μέχρι τώρα καριέρα της, έχει αποσπάσει - μεταξύ άλλων - τρία βραβεία Γκράμι, τρία βραβεία Brit, δύο MTV EMA, και ένα MTV VMA.

Το 2020 κυκλοφόρησε το δεύτερο προσωπικό της άλμπουμ με τίτλο "Future Nostalgia", το οποίο συνάντησε τεράστια κριτική αποδοχή αλλά και έλαβε 6 υποψηφιότητες στα βραβεία Grammys όπως για 'Άλμπουμ της χρονιάς' και 'Τραγούδι της χρονιάς'. Έγινε το πρώτο της άλμπουμ που βρέθηκε στην κορυφή των βρετανικών τσάρτ, με τέσσερα τραγούδια να βρίσκονται μέσα στο Τοπ-10. Το επιτυχές κομμάτι ""Don't Start Now"", ανέβηκε στην δεύτερη θέση των βρετανικών και αμερικανικών τσαρτ αλλά και στην τέταρτη θέση στα τσαρτ της χρονιάς της Billboard, κάνοντας το τραγούδι το πιο πετυχημένο κομμάτι από γυναίκα καλλιτέχνιδα για το 2020. To σινγκλ ""Levitating"" ανέβηκε στο τοπ-5 των βρετανικών και αμερικανικών τσαρτ.
Π.Σ. Απόλλων Παραλιμνίου

Ο Π.Σ. Απόλλων Παραλιμνίου είναι αθλητικό σωματείο στο Παραλίμνιο του νομού Σερρών στην Ελλάδα. Χρώματα του συλλόγου είναι το κυανό και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Παραλιμνίου, χωρητικότητας 800 θεατών.
Τρέξε!

Το Τρέξε! (πρωτότυπος τίτλος: Get Out) είναι μία αμερικανική ταινία τρόμου, του 2017, σε σκηνοθεσία και σενάριο Τζόρνταν Πιλ, η οποία αποτέλεσε και το σκηνοθετικό του ντεμπούτο. Στην ταινία πρωταγωνιστούν οι Ντάνιελ Καλούγια, Κάθριν Κίνερ και Άλισον Ουίλιαμς. Η πλοκή της ταινίας επικεντρώνεται σε ένα διαφυλετικό ζευγάρι, όπου ο άνδρας επισκέπτεται το πατρικό της κοπέλας, όπου εκεί θα ανακαλύψει τα σχέδια των πλούσιων λευκών, που εκμεταλλεύονται νεαρούς ενήλικες μαύρους άνδρες και γυναίκες. 

Το "Τρέξε!" έκανε πρεμιέρα στο Sundance Film Festival στις 24 Ιανουαρίου του 2017. Στις 24 Φεβρουαρίου του ίδιου χρόνου κυκλοφόρησε και στις αμερικανικές αίθουσες, από την Universal Pictures. Η ταινία ως επί το πλείστον έλαβε πολύ θετικές κριτικές, ενώ είχε και πολύ καλές εισπράξεις, εισπράττοντας πάνω από 250 εκατομμύρια δολάρια, με αρχικό μπάτζετ 4.5 εκατομμύρια δολάρια.
Μαριάνα Ντίαζ Ολίβα

H Μαριάνα Ντίαζ Ολίβα ("αγγλικά : Mariana Díaz Oliva"), γεννημένη στο Μπουένος Άιρες στις 11 Μαρτίου 1976, είναι πρώην Αργεντινή πρωταθλήτρια της αντισφαίρισης. Οι υψηλότερες θέσεις της ήταν το No 42 στονκόσμο στο μονό και το No 93 για το διπλό, το 2001.

Στα τουρνουά Γκραντ σλαμ η καλύτερη πορεία της ήταν στους 32 του Αυστραλιανού όπεν το 2005 για το μονό και για το διπλό στους 32 του Γουίμπλεντον το 2001 και το 2006. Στους Τζούνιορς ήταν Νο1 της Νότιας Αμερικής το 1993, No 4 στον κόσμο το 1993 και νικήτρια με την εθνική ομάδα το 1993 στο Continental Cup και Κύπελλο Νοτίου Αμερικής. Με την αργεντινή ήταν φιναλίστ στους Παναμερικάνικους αγώνες του 1999 στο απλό και διπλό.

Στο Φέντ καπ έχει αγωνιστεί σε 8 διοργανώσεις από το 1997 έως το 2007 με ρεκόρ 19 νίκες και 14 ήττες. Στους Ολυμπιακοί αγώνες 2004 στην Αθήνα συμμετείχε στο μονό όπου αποκλείστηκε από τον πρώτο γύρο.
Οίκος του Ικέλ

Ο Οίκος του Ικέλ ήταν η βασική δυναστεία των βασιλέων της Μερκίας κατά την διάρκεια του 7ου και του 8ου αιώνα, το όνομα της προήλθε από τον Ικέλ δισέγγονο του Όφα του Αγγέλου ενός ημιμυθικού ήρωα ο οποίος σύμφωνα με το Αγγλοσαξωνικό χρονικό καταγόταν από τον Όντιν. 
Ο Οίκος του Ικέλ έφτασε στο μέγιστο της ισχύος του με τον Όφα της Μερκίας, την εποχή του κατείχε την ηγεμονία σε όλα τα Αγγλοσαξονικά κράτη και ανακηρύχτηκε "βασιλιάς των Άγγλων" αλλά η δυναστεία έχασε την ισχύ της αμέσως μετά τον θάνατο του. Ο πρώτος καταγεγραμμένος σε καταλόγους βασιλιάς της Μερκίας από τον Οίκο του Ικέλ ήταν ο Πέντα της Μερκίας ήταν ιδρυτής μιας δυναστείας που κυβέρνησε την Μερκία με 11 βασιλείς, καταγράφονται αργότερα άλλοι τέσσερις βασιλείς αλλά πιθανότατα κατάγονταν από την αδελφή του Πέντα.
Σιουδάδ δελ Έστε

Η Σιουδάδ δελ Έστε ("Ciudad del Este") είναι σήμερα η δεύτερη μεγαλύτερη πόλη της Παραγουάης και πρωτεύουσα του Νομού Άλτο Παρανά, κτισμένη στη δεξιά (δυτική) όχθη του ποταμού Παρανά. Ο πληθυσμός της το 2016 ήταν 293.817 κάτοικοι. Πολλοί κάτοικοι είναι Λιβανέζοι μετανάστες, καθώς και Ταϊβανέζοι. Σε καθημερινή βάση δέχεται πολλούς τουρίστες από τη γειτονική Βραζιλία.
Πάολα Σουάρες

H Πάολα Σουάρες ("αγγλικά :Paola Suárez"), γεννημένη στις 23 Ιουνίου 1976, είναι πρώην Αργεντινή πρωταθλήτρια της αντισφαίρισης. Ήταν από τους σημαντικότερους παίκτες των γυναικών στα διπλά στις αρχές και τα μέσα της δεκαετίας του 2000, κερδίζοντας οκτώ τίτλους Γκραντ σλαμ, όλους με συμπαίκτρια την Ισπανίδα Βιρτζίνια Ρουάνο Πασκουάλ, και κρατώντας το Νο. 1 στον κόσμο για 87 μη διαδοχικές εβδομάδες. Ήταν επίσης σε έναν ημιτελικό του απλού στο Γαλλικό Όπεν του 2004.

Η Σουάρες άρχισε να παίζει επαγγελματικό τένις σε ηλικία δεκαπέντε ετών το 1991. Το 1994 συμμετείχε στην επαγγελματική περιοδεία στο απλό. Δεν ήταν όμως πολύ γνωστή μέχρι τη δεκαετία του 2000, που έγινε διεθνής φιγούρα στο άθλημα της φτάνοντας στα ημιτελικά του Γαλλικού όπεν.

Κέρδισε τέσσερις τίτλους WTA (2004 Καμπέρα, 2003 Βιέννη, 1998 και 2001 Μπογκοτά) και 12 άλλα δευτερεύοντα τουρνουά. Το 2004 η Σουαρέζ έχασε στα ημιτελικά του Γαλλικού όπεν από την  Έλενα Ντεντιέεβα. Εκείνη την χρονιά, κατέλαβε την 9η θέση στον κόσμο μεταξύ των γυναικών από την WTA, η οποία ήταν η υψηλότερη κατάταξη της στο απλό.

Η Σουάρες εκπροσώπησε τη χώρα της και κέρδισε το χάλκινο μετάλλιο στους Ολυμπιακούς αγώνες της Αθήνας το 2004 με συμπαίκτρια την Πατρίτσια Ταραμπίνι. 

Είχε τα καλύτερα αποτελέσματα στα διπλά όπου έπαιζε με συμπαίκτρια την Βιρτζίνια Ρουάνο Πασκουάλ σε 32 από τους 39 τίτλους της. Κέρδισαν πολλά τουρνουά, όπως το Γαλλικό όπεν τέσσερις φορές (2001, 2002, 2004 και 2005), το Αμερικανικό όπεν τρεις φορές (2002, το 2003 και 2004)), το Αυστραλιανό το 2004 και πολλά άλλα μικρότερα τουρνουά. Με τη Βιρτζίνια, ήταν το πρώτο γυναικείο ζευγάρι για τρία συναπτά έτη από τις 9 Σεπτεμβρίου 2002 (WTA Tour Doubles Team of the Year 2002, 2003 και 2004).

Το 2005, ανακοίνωσε την αποχώρησή της για το 2006 για προσωπικούς λόγους, και μέχρι τότε θα παίξει μόνο μερικά τουρνουά. Τον Ιούνιο του 2005 έκανε σε κλινική επέμβαση στο ισχίο με ανάκαμψη 3 έως 4 μηνών. Άρχισε να παίζει στο Σίδνεϊ τον Ιανουάριο του 2006 φτάνοντας στο τελικό του μεικτού αλλά μετά από λίγο υπέφερε από μικρά τραύματα. Αργότερα το ίδιο έτος, έφτασε επίσης στον τελικό του του μεικτού του Γουίμπλεντον.

Την 1η Σεπτεμβρίου 2007, η Σουαρές έπαιξε τον τελευταίο επαγγελματικό της αγώνα. Στο Αμερικανικό όπεν αποχώρησε από το τένις αφού αποκλείστηκε στο μεικτό.

Επέστρεψε στην αντισφαίριση και στα διπλά το 2012 και συνεργάστηκε με την Αργεντινή Γκιζέλα Ντούλκο. Το ζευγάρι έπαιξε και στους Ολυμπιακούς Αγώνες του Λονδίνου το 2012.

Στο Φεντ καπ έχει αγωνιστεί με την Αργεντινή το 1996, 1999, 2001, 2002 και το 2004 με ρεκόρ 14 νίκες και 5 ήττες.
Εντουάρντο Σοριάνο

Ο Εντουάρντο Σοριάνο ("λατινικό αλφάβητο : Eduardo Soriano") , ήταν Αργεντινός πρωταθλητής της αντισφαίρισης. Ήταν αθλητής του συλλόγου "Μπουένος Άιρες Λόουν τένις κλαμπ".

Στα τουρνουά γκραντ σλαμ η μεγαλύτερη πορεία του στο απλό ήταν στο Γαλλικό όπεν στους 32 το 1961 και το 1964.

Στο Πρωτάθλημα αντισφαίρισης Ανατολικής Μεσογείου το 1961 ήταν φιναλίστ στον τελικό του διπλού με συμπαίκτη τον Χοσέ Έντισον Μανταρίνο.

Στο κύπελλο Ντέιβις αγωνίστηκε σε 6 διοργανώσεις από το 1958 έως το 1969 με ρεκόρ 17 νίκκες και 15 ήττες.
Μαγιούμι Αόκι

Η Μαγιούμι Αόκι (ιαπων. 青木まゆみ , γενν. 1 Μαΐου 1953) είναι Ιαπωνίδα αθλήτρια της κολύμβησης. Πήρε το χρυσό μετάλλιο στο αγώνισμα των 100 μέτρων πεταλούδας στους Ολυμπιακούς Αγώνες του 1972. Αυτό ήταν το δεύτερο στην ιστορία χρυσό ολυμπιακό μετάλλιο που πήρε Ιαπωνίδα σε οποιοδήποτε κολυμβητικό αγώνισμα, μετά από το μετάλλιο της Χιντέκο Μαεχάτα το 1936.

Η Αόκι γεννήθηκε στη Γιαμάγκα της νοτιοδυτικής Ιαπωνίας. Στους Ολυμπιακούς Αγώνες του 1972 συμμετείχε επίσης και στα αγωνίσματα των 200 μέτρων πεταλούδας και στη σκυταλοδρομία 4×100 μέτρων μικτής ομαδικής κολυμβήσεως, αλλά σε αυτά δεν πήρε κάποιο μετάλλιο. Στα 100 μέτρα πεταλούδας άλλωστε ήταν που είχε καταρρίψει το ίδιο έτος το παγκόσμιο ρεκόρ, στο Εθνικό Πρωτάθλημα Ιαπωνίας, με επίδοση 1.03,90. Την επόμενη χρονιά κέρδισε το χάλκινο μετάλλιο στο ίδιο αγώνισμα στο Παγκόσμιο πρωτάθλημα υγρού στίβου, που διεξάχθηκε στο Βελιγράδι.

Μετά το τέλος της αγωνιστικής της σταδιοδρομίας, η Μαγιούμι Αόκι εργάσθηκε ως προπονήτρια στην κολύμβηση και καθηγήτρια φυσικής αγωγής σε γυμνάσιο. Το 1989 εισάχθηκε στο Διεθνές Hall of Fame στην Κολύμβηση.
Ροπόταμος

Ο Ροπόταμος (Βουλγαρικά: Ропотамо, από την αρχαία ελληνική λέξη που σημαίνει "συνοριακό ποτάμι") είναι ένα σχετικά μικρό ποτάμι στη νοτιοανατολική Βουλγαρία. Πηγάζει από τα βουνά της Στράντζας και ρέει για 48,5 χιλιόμετρα για να καταλήξει στη Μαύρη Θάλασσα μεταξύ των πόλεων Ντιούνι και Πριμόρσκο.

Ο ποταμός γνωστός για την εκβολή του που έχει μήκος 30 μέτρα η οποία φιλοξενεί αφθονία ειδών χλωρίδας, πάνω από 100 από τα οποία απειλούνται στη χώρα. Το κάτω τμήμα του Ροπόταμου είναι ένα φυσικό καταφύγιο από το 1940 και μια προστατευόμενη περιοχή. Ο κάτω Ροπόταμος είναι ένα δημοφιλές τουριστικό αξιοθέατο εξαιτίας των νούφαρων και των βραχονησίδων πάνω από τον ποταμό, σε ορισμένες από τις οποίες φωλιάζουν θαλασσαετοί.
Σάκης Αρναούτογλου

Ο Σάκης Αρναούτογλου (Θεσσαλονίκη, 13 Δεκεμβρίου 1971) είναι Έλληνας παρουσιαστής δελτίων καιρού. Είναι αδελφός του παρουσιαστή Γρηγόρη Αρναούτογλου.
Πέτρος Βονδιόλης

Ο Πέτρος Βονδιόλης (1765 ή 1768–1808) ήταν Έλληνας λόγιος και ιατρός.
Techno

Η Techno (ελληνική απόδοση: Τέκνο) είναι μορφή ηλεκτρονικής χορευτικής μουσικής που εμφανίστηκε στο Ντιτρόιτ του Μίσιγκαν στις Ηνωμένες Πολιτείες προς τα τέλη της δεκαετίας του 1980. Η πρώτη καταγραφόμενη χρήση της λέξης "techno" ως αναφορά σε ένα συγκεκριμένο είδος μουσικής ήταν το 1988. Πολλά είδη techno υπάρχουν τώρα, αλλά η Detroit techno θεωρείται ως το θεμέλιο πάνω στο οποίο έχουν δημιουργηθεί πολλά υποείδη μουσικής.
Ενρίκε Μορέα

Ο Ενρίκε Μορέα ("Enrique Morea", 11 Απριλίου 1924 - 15 Μαρτίου 2017) ήταν Αργεντινός πρωταθλητής της αντισφαίρισης. 

Ο Μορέα γεννήθηκε στο Μπουένος Άιρες. Έφτασε στους ημιτελικούς του γαλλικού όπεν στο μονό το 1953, κερδίζοντας τον Μέρβιν Ρόουζ και τον Γκάρντναρ Μουλόι προτού χάσει από τον Κεν Ρόσγουολ. Το 1954 νίκησε τον Jozsef Asboth και τον Μουλόι πριν χάσει από τον Άρτ Λάρσεν . 

Ο Μορέα κέρδισε τον τίτλο του μικτού διπλού του γαλλικού πρωταθλήματος του 1950 με συμπαίκτρια την Μπάρμπαρα Σκόφιλντ. Ήταν φιναλίστ στο Γαλλικό όπεν στο διπλό αντρών το 1950 με συμπαίκτη τον Πάντσο Σεγκούρα και φιναλίστ στο μεικτό του Γουίμπλεντον τρεις φορές, το 1952 με την Θέλμα Κόιν Λονγκ, το 1953 με την Σίρλεϊ Φράι Έρβιν και το 1955 με την Λουίζ Μπραφ Κλαπ. Επίσης, κέρδισε δύο χρυσά μετάλλια στους Παναμερικανούς Αγώνες του 1951. Ο Lance Tingay της The Daily Telegraph κατέταξε τον Μορέα ως Νο. 10 στον κόσμο το 1953 και το 1954. Από το 2014 ο Μορέα ήταν επίτιμος πρόεδρος της Ομοσπονδίας αντισφαίρισης της Αργεντινής.
Ανίτα Σιμοντσίνι

H Ανίτα Σιμοντσίνι (14 Απριλίου 1999) είναι τραγουδίστρια από το Σαν Μαρίνο, η οποία εκπροσώπησε την χώρα της στον Παιδικό Διαγωνισμό Τραγουδιού της Eurovision το 2014 ως μέλος του γυναικείου συγκροτήματος The Peppermints με το τραγούδι "Breaking My Heart". Εκπροσώπησε επίσης το Σαν Μαρίνο στον Διαγωνισμό Τραγουδιού της Eurovision το 2015 με τον Μικέλε Περνιόλα και το τραγούδι "Chain of Lights".
Μικέλε Περνιόλα

Ο Μικέλε Περνιόλα (6 Σεπτεμβρίου 1998) είναι Ιταλός τραγουδιστής, πιο γνωστός επειδή εκπροσώπησε το Σαν Μαρίνο στον Παιδικό Διαγωνισμό Τραγουδιού της Eurovision το 2013 με το τραγούδι "O-o-O Sole Intorno a Me" (αγγλικά : O-o-O Sunlight all around me). Εκπροσώπησε επίσης το Σαν Μαρίνο στον Διαγωνισμό Τραγουδιού της Eurovision το 2015 με την Ανίτα Σιμοντσίνι. Τραγούδησαν το τραγούδι "Chain of Lights," το οποίο δεν προκρίθηκε στον τελικό καθώς έλαβε την δέκατη έκτη θέση στον δεύτερο ημιτελικό.
Ρίτσαρντ Μάντεν

Ο Ρίτσαρντ Μάντεν ("Richard Madden", γενν. 18 Ιουνίου 1986) είναι Σκωτσέζος ηθοποιός του κινηματογράφου, του θεάτρου και της τηλεόρασης. Είναι απόφοιτος της Βασιλικής Ακαδημίας Μουσικής και Θεάτρου της Σκωτίας.

Έχει γίνει γνωστός από τον ρόλο του "Ρομπ Σταρκ" στην τηλεοπτική σειρά "Game of Thrones". Για τον ρόλο αυτό, έχει λάβει δύο υποψηφιότητες για το Βραβείο Σωματείου Ηθοποιών μαζί με όλο το καστ. Επίσης, έχει παίξει στη σειρά "Μέδικοι, οι άρχοντες της Φλωρεντίας" υποδυόμενος τον Κόζιμο των Μεδίκων τον πρεσβύτερο. Το 2018 πρωταγωνίστησε στη σειρά "Bodyguard" και κέρδισε τη Χρυσή Σφαίρα Α' Ανδρικού Ρόλου σε δραματική σειρά.

Στον κινηματογράφο έχει συμμετάσχει στις ταινίες "Μία υπόσχεση", "Σταχτοπούτα" και "Η μέρα της Βαστίλης".

Επιπλέον, έχει συμμετοχές στο θέατρο και έχει δώσει τη φωνή του σε βιντεοπαιχνίδια.
Λούκα Μπαντοέρ

Ο Λούκα Μπαντοέρ(γεν στη Μοντεμπελούνα στις 25 Ιανουαρίου 1971) είναι Ιταλός παλαίμαχος οδηγός αγώνων.

Στη Φόρμουλα 1 συμμετείχε απ' το 1993 μέχρι και το 1999 χωρίς να σημειώσει κανένα αξιόλογο αποτέλεσμα. Στο Ευρωπαϊκό Γκραν Πρι του 1999 έφτασε πολύ κοντά στο να σκοράρει τους πρώτους του βαθμούς όταν βρέθηκε στην τέταρτη θέση, όμως 13 γύρους πριν το τέλος ο κινητήρας του μονοθεσίου της Minardi το οποίο οδηγούσε σταμάτησε να λειτουργεί, πράγμα που τον ανάγκασε να εγκαταλείψει. Συνολικά συμμετείχε σε 58 αγώνες απ' τους οποίους ξεκίνησε στους 50. Την περίοδο 1993 - 1999 πήρε μέρος σε 56 αγώνες απ' τους οποίους ο πρώτος ήταν το Νοτιοαφρικανικό Γκραν Πρι του 1993 και ο τελευταίος το Ιαπωνικό Γκραν Πρι του 1999.

Το επόμενο έτος (2000) πήγε στη Ferrari όπου του δώσανε θέση αναπληρωματικού οδηγού και δοκιμαστή. Οι τελευταίοι 2 αγώνες στους οπόίους πήρε μέρος ο Μπαντοέρ ήταν το Ευρωπαϊκό και το Βελγικό Γκραν Πρι του 2009 στους οποίους αντικατέστησε το Βρζαιλιάνο οδηγό της ομάδας Φελίπε Μάσα ο οποίος στα Επίσημα δοκιμαστικά κατάταξης του Ουγγρικού Γκραν Πρι είχε τραυματιστεί όταν χτυπήθηκε από ένα ελατήριο το οποίο είχε φύγει απ' το μονοθέσιο του συμπατριώτη του Ρούμπενς Μπαρικέλο το οποίο προπορευόταν. Την Πρωτοχρονιά του 2011 ο Μπαντοέρ εγκατέλειψε οριστικά τη Ferrari και από τότε μέχρι και σήμερα ασχολείται με άλλα πράγματα.
Λίλι ντε Άλβαρεθ

Η Λίλι ντε Άλβαρεθ ("λατινικό αλφάβητο : Elia "Lil " María González-Álvarez y López-Chicheri,"), (Ρώμη, 9 του Μαΐου 1905 - Μαδρίτη, 8 Ιουλίου, 1998), ήταν Ισπανίδα πρωταθλήτρια της αντισφαίρισης, του πατινάζ, της ορειβασίας, της ιππασίας, του μπιλιάρδο, του αλπικού σκι, συγγραφέας, δημοσιογράφος, πολιτικός, οδηγός αγωνιστικών αυτοκινήτων, και φεμινίστρια. Ήταν πρωτοπόρος του γυναικείου αθλητισμού στην Ισπανία, ήταν η πρώτη ισπανίδα γυναίκα αθλητής που συμμετείχε στους Ολυμπιακούς αγώνες, χειμερινοί, και συγκεκριμένα στο Σαμονί το 1924.
Άννα Άντερσον

Η Άννα Άντερσον (πολωνικά: "Anna Anderson", 16 Δεκεμβρίου 1896 - 12 Φεβρουαρίου 1984) ήταν Πολωνή (τότε Γερμανική Αυτοκρατορία) απατεώνισσα, που έμεινε περισσότερη γνωστή για τον ισχυρισμό της ότι είναι η Αναστασία Ρομανώφ. Η Αναστασία ήταν η νεότερη κόρη του τελευταίου Τσάρου της Ρωσίας, Νικόλαου Β΄ και της Αλεξάνδρας Φιόντοροβνα, που εκτελέστηκε μαζί με τα υπόλοιπα μέλη της Οικογένειας Ρομανόφ, στις 17 Ιουλίου το 1918, από τους κομμουνιστές επαναστάτες, στο Γεκατερίνμπουργκ, με τη σορό της να μην έχει βρεθεί έως και το 2007.

Το 1920, η Άντερσον εισήχθη σε ψυχιατρική κλινική, μετά από απόπειρα της να αυτοκτονήσει, στο Βερολίνο. Στην αρχή παρουσιάστηκε ως "Fräulein Unbekannt" (Άγνωστη Δεσποινίς), αφού αρνήθηκε να αποκαλύψει την πραγματική της ταυτότητα. Αργότερα, χρησιμοποίησε το όνομα Τσαϊκόφσκι και το Άντερσον. Τον Μάρτιο του 1922, ισχυρίστηκε ότι ήταν μια Ρωσίδα δούκισσα, λαμβάνοντας έτσι δημοσιότητα. Τα περισσότερο μέλη της οικογένειας που έζησαν ή όσοι ήξεραν την Αναστασία, χαρακτήρησαν την Άντερσον ως μία απατεώνισσα, ωστόσο υπήρξαν κι αυτοί που πείστηκαν. Το 1927, μετά από ιδιωτική έρευνα του αδελφού της τσαρίνας, Ερνέστου Λουδοβίκου, η Άντερσον ταυτοποιήθηκε ως Φρανσίσκα Σάνσκοβσκα ("Franziska Schanzkowska"), μια Πολωνή εργάτρια, με βεβαρημένο ψυχιατρικό μητρώο. Μετά από πολλά χρόνια, η γερμανική δικαιοσύνη τελικά απέρριψε τους ισχυρισμούς της Άντερσον, ωστόσο η υπόθεση έλαβε μεγάλη δημοσιότητα από τα μέσα ενημέρωσης.

Μεταξύ το 1922 και το 1968, η Άντερσον ζούσε στη Γερμανία και στις Ηνωμένες Πολιτείες, έχοντας αρκετούς υποστηρικτές. Επίσης, έζησε και σε κλινικές, σανατόρια καθώς και τουλάχιστον ένα άσυλο. Στις ΗΠΑ μετακινήθηκε το 1968, και λίγο πριν λήξει η βίζα της, στις 23 Δεκεμβρίου 1968, παντρεύτηκε τον Τζακ Μάναχαν, έναν ιστορικό από τη Βιρτζίνια. Το 1984, απεβίωσε και η αποτεφρώθηκε, με την τέφρα της να πετάγεται σε περιοχή της Βαβαρίας, στη Γερμανία. Μετά την πτώση της Σοβιετικής Ένωσης, βρέθηκαν οι σοροί της οικογένειας των τσάρων, όπου ταυτοποιήθηκαν με τεστ DNA. Ωστόσο, έγινε τεστ DNA και για την Άντερσον, αλλά δεν ταίριαξε με κανέναν από τα μέλη της οικογένειας Ρομανόφ, ούτε και με τους απογόνους τους. Το δείγμα της Άντερσον ταίριαξε με ένα ανίψι της Φρανσίσκα Σάνκοβσκα. Πολλοί ιστορικοί, επιστήμονες και δημοσιογράφοι θεωρούν ότι η Σάνκοβσκα και η Άντερσον ήταν το ίδιο πρόσωπο.
M74207281

Ο αριθμός M74207281 ή 274.207.281-1 (δύο υψωμένος στη δύναμη του εβδομήντα τέσσερα εκατομμύρια διακόσιες επτά χιλιάδες διακόσια ογδόντα ένα πλην ένα) αποτελεί πρώτο αριθμό Μερσέν.
1-1-4

Ως 1-1-4 (ολογράφως: "ένα-ένα-τέσσερα") ήταν γνωστό το κεντρικό σύνθημα υπέρ της διαφύλαξης των δημοκρατικών αξιών το οποίο χρησιμοποιήθηκε κατά την δεκαετία του 1960 από την κεντροαριστερή φοιτητική νεολαία (κυρίως Ενιαία Δημοκρατική Αριστερά και Ένωση Κέντρου) κατά της κυβέρνησης ΕΡΕ του Κωνσταντίνου Καραμανλή, και αργότερα από το ΠΑΜ κατά της δικτατορίας. Το σύνθημα αναφερόταν στο άρθρο 114 του Συντάγματος του 1952, κατά το οποίο "Ἡ τήρησις τοῦ παρόντος Συντάγματος ἀφιεροῦται εἰς τὸν πατριωτισμὸν τῶν Ἑλλήνων", και το οποίο υπήρχε ήδη ως άρθρο στο Σύνταγμα από το 1844 (ως άρθρο 107). Η χρήση του συνθήματος γινόταν έτσι ώστε να προασπίσει τα δημοκρατικά δικαιώματα και την ελευθερία ψήφου κατά τις υπάρχουσες προβλέψεις του Συντάγματος, ιδιαίτερα μετά τις εκλογές του 1961 οι οποίες έγιναν γνωστές ως "εκλογές βίας και νοθείας" καθώς υπήρξαν ισχυρές κατηγορίες πως ο Καραμανλής χρησιμοποίησε τις δυνάμεις ασφαλείας προς επηρεασμό του εκλογικού αποτελέσματος και προς τρομοκράτηση των ψηφοφόρων του Κέντρου και της Αριστεράς.Μ Το Σύνταγμα του 1975 το οποίο προέκυψε κατ'ενάσκηση εκ νέου συντακτικής εξουσίας περιέχει επίσης αντίστοιχα το δικαίωμα αντίστασης, πλέον όμως η αντίστοιχη ακροτελεύτια διάταξη είναι το άρθρο 120 του Συντάγματος, όπως ήταν αντίστοιχα το άρθρο 114 του Συντάγματος του 1952, ωστόσο η ανάμνηση του συνθήματος παρέμεινε ως πολιτική ορολογία σε σχέση με τα θέματα περί Συντάγματος, ενώ το σύνθημα χρησιμοποιήθηκε και για τους σκοπούς του χαρακτηρισμού της τότε νεολαίας ως "γενιάς του 1-1-4" καθώς και του "15% για την Παιδεία".
Εύα Φερνάντεθ Μπρουγκές

Η Εύα Φερνάντεθ Μπρουγκές ("λατινικό αλφάβητο : Eva Fernández Brugués)"), γεννημένη στην Φιγέρες στις 5 Μαΐου 1986, είναι πρώην Ισπανίδα πρωταθλήτρια της αντισφαίρισης και σήμερα προπονήτρια. Μέλος του Real Club de Tenis της Βαρκελώνης.

Στις 19 Οκτωβρίου 2009, έφτασε στην υψηλότερη κατάταξή της στην WTA το Νο 185 στον κόσμο. Κέρδισε 7 τουρνουά της ITF στο απλό και 2 στο διπλό.

Πήρε ένα χρυσό και ένα χάλκινο μετάλλιο στους Μεσογειακούς Αγώνες της Πεσκάρα το 2009.
Μάχη του Ροκρουά

Η Μάχη του Ροκρουά στις 19 Μαΐου 1643 ήταν μια σημαντική πολεμική σύγκρουση που κατέληξε στη νίκη του γαλλικού στρατού υπό τον Δούκα ντ΄ Ανγκιέν εναντίον του Ισπανικού Στρατού υπό τον στρατηγό Φρανθίσκο ντε Μέλο, μόλις πέντε μέρες μετά την ανάρρηση του Λουδοβίκου ΙΔ΄ στο θρόνο της Γαλλίας, προς το τέλος του Τριακονταετή Πολέμου. Η μάχη θεωρείται από πολλούς ως το αποφασιστικό σημείο για τον ισπανικό πολεμικό σχηματισμό του "τέρθιο". Μετά το Ροκρουά, οι Ισπανοί εγκατέλειψαν αυτό τον τρόπο παράταξης μάχης και άρχισαν να χρησιμοποιούν το γραμμικό ολλανδικό τρόπο παράταξης ταγμάτων όπως οι Γάλλοι.
Κοντσίτα Μαρτίνεθ

Η Κοντσίτα Μαρτίνεθ ("λατινικό αλφάβητο : Conchita Martínez Bernat"), γεννημένη στο Μονθόν της Ισπανίας στις 16 Απριλίου 1972, είναι πρώην πρωταθλήτρια της αντισφαίρισης και προπονήτρια. 

Ήταν η πρώτη Ισπανίδα παίκτρια που κέρδισε τον τίτλο των γυναικών στο απλό του Γουίμπλεντον όπου νίκησε τη Μαρτίνα Ναβρατίλοβα το 1994. Ήταν επίσης φιναλίστ στο Όπεν Αυστραλίας το 1998 και στο Γαλλικό Όπεν το 2000. Έφτασε στην υψηλότερη παγκόσμια κατάταξη στο Νο 2 τον Οκτώβριο του 1995 και τελείωσε τη σεζόν στο top 10 για εννέα χρόνια. Η Μαρτίνεθ κέρδισε 33 τίτλους στο απλό και 13 στο διπλός κατά τη διάρκεια της 18χρονης καριέρας της. Αυτή τη στιγμή είναι η προπονήτρια της Ισπανικής ομάδας του Φεντ καπ και της Ισπανικής ομάδας στο κύπελλο Ντέιβις.
Ζήσης Οικονόμου

Ο Ζήσης Οικονόμου (Σκιάθος, 25 Απριλίου 1911 - Σκιάθος, 3 Αύγουστος 2005) ήταν Έλληνας ποιητής  και συγγραφέας. Το 1977 έλαβε το βραβείο ποιήσεως της Ακαδημίας Αθηνών, για όλο το ποιητικό του έργο και ιδιαίτερα για το βιβλίο του «Αιθρία σιγή» . Το 1995 τιμήθηκε με το Κρατικό Βραβείο ποίησης για το βιβλίο του «Χρονικό της Νέας Ευταξίας για τη Νέα Εποχή» και το σύνολο του έργου του.
Μπέλα Ντάττον

Η Μπέλα Ντάττον ("λατινικό αλφάβητο : Marie Celine Isabela "Bella" Dutton (de Pons)"), (Los Cayos, Αϊτή, 2 του Δεκέμβρη 1899 - Λάρεν, Ολλανδία, 22 Μαΐου 1982), ήταν πρώην Ισπανίδα πρωταθλήτρια της αντισφαίρισης Βρετανικής καταγωγής.

Η ίδια και η οικογενειά της ήταν Βρετανοί αλλά εγκαταστάθηκαν από την Αϊτή στη Βαρκελώνη, ήταν πρωτοπόρος της καταλανικής αντισφαίρισης και πέντε φορές πρωταθλητής γυναικών στην Ισπανία (το 1926, 1928, 1931, 1932, 1933). ανήκε στον "Lawn Tennis Club Turó de Barcelona" που δραστηριοποιούνται στη δεκαετία του '20 και του '30 ήταν επίσης μία από τις πρώτες αθλήτριες στην Ισπανία με τα τότε πρωτοποριακά σορτς που έπαιζαν αντισφαίριση στις αρχές της δεκαετίας του '30.
Personal Jesus

Το Personal Jesus είναι τραγούδι του αγγλικού συγκροτήματος της ηλεκτρονικής μουσικής Depeche Mode, που συμπεριλήφθηκε στον δίσκο "Violator" το 1990. Το τραγούδι ήταν το πρώτο single που κυκλοφόρησε από τον δίσκο, στις 28 Αυγούστου του 1989, φτάνοντας στο νούμερο 13 των βρετανικών charts και στο νούμερο 28 των αμερικανικών Billboard Hot 100. Το εν λόγω single ήταν το πρώτο που έφτασε στα top 40 της Αμερικής, μετά το "People Are People", το 1984, ενώ έγινε το πρώτο τους χρυσό στις ΗΠΑ. Στη Γερμανία έμεινε για 23 εβδομάδες στα charts κι έγινε το single τους με τη μεγαλύτερη παραμονή εκεί. 

Το 2004, στον κατάλογο του "Rolling Stone" με τα 500 Σπουδαιότερα Τραγούδια όλων των εποχών, το τοποθετήθηκε στην 368η θέση. Το 2006, ψηφίστηκε από τους αναγνώστες του Q, ως ένα από τα 100 Σπουδαιότερα Τραγούδια όλων των εποχών. Το 2011 κυκλοφόρησε ξανά και συμπεριλήφθηκε στον remix δίσκο του σχήματος, "Remixes 2: 81–11". Από τη στιγμή της κυκλοφορίας του το τραγούδι έχει υποστεί αρκετές διασκευές από διάφορους καταξιωμένους καλλιτέχνες, μερικές εκ των οποίων των Marilyn Manson, του Τζόνι Κας και της Χίλαρι Νταφ.
Enjoy the Silence

Το Enjoy the Silence είναι τραγούδι του αγγλικού συγκροτήματος της ηλεκτρονικής μουσικής Depeche Mode, που συμπεριλήφθηκε στον δίσκο "Violator" το 1990. Το τραγούδι έγινε το δεύτερο single που κυκλοφόρησε από τον δίσκο, μετά το "Personal Jesus" στις 16 Ιανουαρίου 1990. Το single έγινε χρυσό στις ΗΠΑ και στη Γερμανία, ενώ το 1991, κέρδισε στα Βραβεία BRIT ως το Καλύτερο Βρετανικό Single. Το 2004, κυκλοφόρησε ξανά για τον remix δίσκο τους σχήματος "Remixes 81–04" ως Enjoy the Silence 04.
Νάταλι Ντόρμερ

H Νάταλι Ντόρμερ (αγγλικά: "Natalie Dormer", 11 Φεβρουαρίου 1982) είναι Αγγλίδα ηθοποιός του θεάτρου, της τηλεόρασης και του κινηματογράφου. Γεννημένη και μεγαλωμένη στο Μπέρκσαϊρ, αποφοίτησε από το σχολείο Chiltern Edge και το Reading Blue Coat, ενώ σπούδασε υποκριτική στο Webber Douglas Academy of Dramatic Art, του Λονδίνου. Το 2003, πραγματοποίησε τον πρώτο της επαγγελματικό ρόλο, ερμηνεύοντας το σαιξπηρικό "The Comedy of Errors". Το 2005, έκανε και το ντεμπούτο της στον κινηματογράφο, στην ταινία "Casanova" (2005). Κατόπιν, απέκτησε δημοτικότητα με τη συμμετοχή της στην τηλεοπτική σειρά "The Tudors", ως Άννα Μπολέυν, και υπήρξε δις υποψήφια στα Gemini Awards.

Το 2010, έπαιξε ξανά στο θέατρο το έργο "Sweet Nothings", ενώ το 2012, συμμετείχε στην παράσταση "After Miss Julie", όπου και έλαβε θετικές κριτικές. Παράλληλα, συμμετείχε και σε ταινίες όπως το "W.E." (2011) και το "Captain America: The First Avenger" (2011). Παρόλα αυτά, η Ντόρμερ, έλαβε παγκόσμια δημοτικότητα, με τη συμμετοχή της στην τηλεοπτική σειρά του HBO (από το 2012 έως το 2016), "Game of Thrones", ως Margaery Tyrell, ρόλος που της έδωσε άλλες δύο υποψηφιότητες, αυτή τη φορά στα Screen Actors Guild. Στην τηλεόραση, άλλος γνωστός της ρόλος ήταν στο "Elementary". Ενώ γνωστοί ρόλοι στον κινηματογράφο έγιναν το 2014 και το 2015, παίζοντας στο "The Hunger Games: Επανάσταση - Μέρος 1" και "Μέρος 2", αντιστοίχως. Το 2016, πραγματοποίησε έναν από τους πρώτους της πρωταγωνιστικούς ρόλους στον κινηματογράφο, στο "The Forest".
Άντονι Κίντις

O Άντονι Κίντις ("Anthony Kiedis", 1 Νοεμβρίου 1962) είναι Αμερικανός τραγουδιστής και τραγουδοποιός.

Είναι γνωστός ως ο frontman των Red Hot Chili Peppers από την ίδρυσή τους, το 1983. Με το συγκρότημα έχει κερδίσει τρία βραβεία Γκράμι και το 2012 εισήχθη στο Rock and Roll Hall of Fame. To 2004 δημοσίευσε την αυτοβιογραφία του με τίτλο "Scar Tissue", την οποία έγραψε μαζί με τον συγγραφέα Λάρι Σλόμαν.

Εκτός από την καριέρα του ως μουσικός, ο Κίντις έχει εμφανιστεί σε ταινίες και τηλεοπτικές σειρές με το ψευδώνυμο Cole Dammett.

Το 2016 μαζί με το γκρουπ συμμετείχε στη συναυλία για την οικονομική ενίσχυση της προεκλογικής καμπάνιας του Μπέρνι Σάντερς.
Χανς Φάσναχτ

Ο Χανς Φάσναχτ ("Hans Fassnacht", 28 Νοεμβρίου 1950) είναι πρώην Γερμανός κολυμβητής.

Έκανε παγκόσμιο ρεκόρ στα 400 μ. ελεύθερο, με χρόνο 4.04.0, στο Λούισβιλ του Κεντάκυ στις 14 Αυγούστου 1969..
Γρηγόριος Αγγελίδης

Ο Γρηγόριος Αγγελίδης (19 Αυγούστου 1965 στο Αννόβερο) είναι ελληνικής καταγωγής Γερμανός επιχειρηματίας και πολιτικός του κόμματος των Ελευθέρων Δημοκρατών (FDP) και από τον Οκτώβριο του 2017 μέλος του Ομοσπονδιακού Κοινοβουλίου.

Ο Αγγελίδης γεννήθηκε το 1965 στην περιοχή του Αννόβερου, γιος ενός εργάτη και μιας πωλήτριας. Πέρασε μέρος της παιδικής του ηλικίας στην Ελλάδα. Μετά την αποφοίτησή του από το Λύκειο και την εκπαίδευσή του ως τραπεζικό στέλεχος, εργάστηκε στην ελεύθερη οικονομία.

Σήμερα είναι, μεταξύ άλλων, συνιδιοκτήτης μιας ανεξάρτητης εταιρίας asset management με έδρα το Αμβούργο. Είναι παντρεμένος και έχει δύο παιδιά. Ζει στο Evensen, ένα προάστιο του Neustadt am Rübenberge.
Η Αυστρία την εποχή του Εθνικοσοσιαλισμού

Η Αυστρία την εποχή του Εθνικοσοσιαλισμού ή Η Αυστρία υπό Ναζιστικό καθεστώς ονομάζεται η περίοδος στην ιστορία της σύγχρονης Αυστρίας που αρχίζει από την προσάρτησή της στην Τρίτο Ράιχ (Anschluss) στις 13 Μαρτίου 1938 και τελειώνει με το τέλος του Β' Παγκοσμίου πολέμου και την απελευθέρωση της από τις συμμαχικές δυνάμεις τον Απρίλιο του 1945.
Την επταετή κυριαρχία των Ναζί στην Αυστρία ακολούθησε η δεκαετής κατοχή από τους νικητές του πολέμου, μέχρις ότου η χώρα έγινε ανεξάρτητη και κυρίαρχη το 1955 με την Συνθήκη του Αυστριακού Κράτους και την απόσυρση των συμμαχικών στρατευμάτων. Σε αυτή την δεκαετία προωθήθηκε υπό την πίεση των τεσσάρων δυνάμεων κατοχής (ΗΠΑ, ΕΣΣΔ, Ηνωμένο Βασίλειο και Γαλλία) η αποναζιστικοποίηση και αυστριακοί εγκληματίες πολέμου, που συμμετείχαν και στο Ολοκαύτωμα μεταξύ άλλων, καταδικάστηκαν από λαϊκά δικαστήρια στην Αυστρία και στις Δίκες της Νυρεμβέργης· Ο εντοπισμός και η δίωξη Ναζί εγκληματιών και η επιστροφή κλεμμένων περιουσιακών στοιχείων διήρκεσαν τελικά για πολύ καιρό.
Γ.Σ. Αλεξανδρούπολης

Ο Γ.Σ. Αλεξανδρούπολης ήταν αθλητικό σωματείο στην Αλεξανδρούπολη του νομού Έβρου. Δραστηριοποιούνταν στο άθλημα του ποδοσφαίρου. Τα εντός έδρας παιχνίδια της ομάδας διεξάγονταν στο Δημοτικό Στάδιο Αλεξανδρούπολης «Φώτης Κοσμάς», χωρητικότητας 7.000 θεατών.
Μάικλ Στάιπ

Ο Μάικλ Στάιπ ("John Michael Stipe", 4 Ιανουαρίου 1960) είναι Αμερικανός τραγουδιστής, τραγουδοποιός, παραγωγός, σκηνοθέτης βίντεο κλιπ και ακτιβιστής.

Έγινε παγκοσμίως γνωστός ως ο frontman των R.E.M. το 1980 μέχρι τη διάλυσή τους το 2011. Με το συγκρότημα εισήχθη στο Rock and Roll Hall of Fame το 2007 και κέρδισε τρία βραβεία Γκράμι. Επίσης, έχει σκηνοθετήσει αρκετά από τα βίντεο κλιπ του συγκροτήματος και έχει επιμεληθεί καλλιτεχνικά πολλά από τα CD του.

Επιπλέον, έχει συμμετάσχει ως παραγωγός στις ταινίες "Στο μυαλό του Τζον Μάλκοβιτς", "Velvet Goldmine", "Man on the Moon" και "Saved!". Ως ηθοποιός έχει εμφανιστεί στην τηλεόραση, ενώ έχει δώσει τη φωνή του σε σειρές, όπως οι "Simpsons". 

Σχετικά με την προσωπική του ζωή, έχει δηλώσει πως είχε σχέσεις και με γυναίκες και με άνδρες. Επίσης, έχει δηλώσει πως δεν αυτοπροσδιορίζεται με τους όρους στρέιτ, γκέι ή bisexual, αλλά τον εκφράζει περισσότερο ο όρος queer.

Ο Στάιπ έχει εκφράσει ανοιχτά τις πολιτικές του απόψεις, υποστηρίζοντας τον Μπαράκ Ομπάμα το 2008 και δηλώνοντας ευθέως την αντίθεσή του στον Ντόναλντ Τραμπ το 2015.
Κάρμεν Κορονάντο

Η Κάρμεν Κορονάντο ("λατινικό αλφάβητο :Mari Carmen Hernandez Coronado)"), γεννημένη στην Μαδρίτη στις 16 Ιουνίου 1940, είναι πρώην Ισπανίδα πρωταθλήτρια της αντισφαίρισης. Είναι παντρεμένη με τον Βραζιλιάνο πρωταθλητή και προπονητή της αντισφαίρισης Χοσέ Έντισον Μανταρίνο.

Πρωταθλήτρια Ισπανίας συνολικά 27 φορές στο μονό το 1964, 1967, 1970, 1971 και το 1972, και φιναλίστ το 1959, 1961, 1965 και το 1967, στο διπλό γυναικών το 1960, 1961, 1962, 1964, 1965, 1966, 1967, 1969, 1970, 1971, 1972, 1973, 1974, 1975, 1977 και το 1979, ενώ ήταν Νο1 Ισπανίδα το 1970 και το 1972. Στο Πρωτάθλημα αντισφαίρισης Ανατολικής Μεσογείου ήταν πρώτη στο μονό το 1961.
Καλαντός

Ο Καλαντός είναι το επίνειο του Φιλωτίου. Είναι μικρός οικισμός με 10 κατ. (απογρ. 2011) στον ομώνυμο φυσικό απάνεμο όρμο, ο οποίος βρίσκεται στο νοτιότερο άκρο της Νάξου απέναντι από το νησάκι Ηρακλειά. Υπάγεται διοικητικά στη "Δημοτική Κοινότητα του Φιλωτίου", που υπάγεται στο δήμο "Νάξου & Μικρών Κυκλάδων".
Εμινέ Ναζικεντά Καντινεφέντι

Η Εμινέ Ναζικεντά Καντινεφέντι (Οθ. Τούρκικα:نازك ادا قادين) (Τούρκικα: "Emine Nazikeda Kadınefendi", 9 Οκτωβρίου 1866 - 4 Απριλίου 1941) ήταν η πρώτη σύζυγος του τελευταίου σουλτάνου Μωάμεθ ΣΤ΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Aliyyetü'ş-Şân Baş Emine Nazikeda Kadın Efendi Hazretleri
TRAPPIST-1g

O TRAPPIST-1g, επίσης γνωστός ως "2MASS J23062928-0502285 g", είναι  εξωπλανήτης σε τροχιά γύρω από τον υπέρψυχρο νάνο αστέρα TRAPPIST-1 σε απόσταση 39 έτη φωτός από τη Γη στον αστερισμό του Υδροχόου. Ήταν ένας από τους τέσσερις νέους εξωπλανήτες που ανακαλύφθηκαν σε τροχιά γύρω από το αστέρι χρησιμοποιώντας παρατηρήσεις από το Διαστημικό Τηλεσκόπιο Spitzer. Ο εξωπλανήτης είναι μέσα στην κατοικήσιμη ζώνη. Ανακαλύφθηκε, με τη χρήση της μεθόδου διέλευσης, κατά την οποία δημιουργείται επίδραση εξασθένισης, καθώς ο πλανήτης περνά μπροστά από το μητρικό άστρο του.